Foto: Depositphotos Oq uydagilarning bildirishicha, Turkiya Afrin hududida kimyoviy qurol qo‘llashi ehtimoli deyarli yo‘q. Bu haqda Associated Press muxbiriga AQSh prezidenti ma’muriyatining o‘z nomi sir qolishini istagan vakili xabar bergan. Uning qo‘shimcha qilishicha, Oq uydagilar Turkiya Suriya shimolida kimyoviy qurol qo‘llagani haqida xabarlar bilan tanishib chiqishgan. Hozircha bu xabarni butunlay rad etish ham, tasliqlash ham imkonsiz. Shu vaqtda Suriyadagi SANA agentligi turkiyalik harbiylar Afrinda zaharli moddalar ishlatgani haqida xabar tarqatdi. Bu hujum oqibatida 6 kishi jarohatlangani aytildi. Keyinroq Afrindagi kurdlarning o‘zini o‘zi mudofaa qilish kuchlari rasmiy vakili Turkiyani Afrinda xlor va napalm qo‘llashda aybladi.